Este vorba despre eliminarea unui articol care prevedea alocarea de fonduri destinate cercetării, testării și evaluării necesare pentru a continua dezvoltarea desfășurării de armament anti-rachetă la bazele militare Aegis Ashore din România și Polonia.  Termenele prevăzute pentru desfășurararea acestor capabilități erau, pentru Deveselu, de maximum 1 an de la intrarea în vigoare a legii de aprobare a bugetului Pentagonului, iar pentru Polonia - de cel mult 1 an de la data declarării ca operaționale a bazei americane de la Redzikowo, informează Profit.ro.  În vara acestui an, Casa Albă a transmis un punct de vedere oficial către Congres, informând că se opune acestui plan, drept pentru care articolul respectiv nu se mai regăsește acum în draftul inițiativei legislative.  Pe 17 iulie, Donald Trump a formulat obiecții privind calendarul instalării unor sisteme antiaeriene la Baza antirachetă de la Deveselu, situată în județul Olt, argumentând că Pentagonul trebuie să testeze eficiența sistemului antibalistic și efectele radarului asupra localnicilor.